arnastofnun/IGC-2024 huggingface dataset:
Vorgróður á þorra

Það var komið brum á runna í Tjarnargötunni í dag þegar við Kári fórum þar um, og harðgerðustu vorblómin eru farin að stinga upp sprotum sínum. Það er 27. janúar. Þorri rétt nýbyrjaður.

Kannski dálítið falskt vor. Veðurstofan segir að eigi að frysta um helgina.
Á að fresta skýrslunni?

Leiðtogar stjórnarandstöðunnar virðast telja rétt að fresta útgáfu skýrslu rannsóknarnefndar Alþingis fram yfir Icesave-kosningar.

Og þeir eiga bandamann – í leiðarahöfundi Morgunblaðsins.
Leiðtogi Nýja Íslands?

Ólafur Ragnar Grímsson mætir á fund auðmanna og stjórnmalaforingja í Davos í Sviss – og maður getur ekki varist þeirri tilhugsun að hann sé farinn að tala eins og leiðtogi Nýja Íslands.

Sjá grein í Wall Street Journal.
Stjórnir Viðskiptaráðs

Hér er stjórn og varastjórn Viðskiptaráðs:

Formaður

Tómas Már Sigurðsson

Stjórn

Katrín Pétursdóttir

Kristin Jóhannesdóttir

Knútur Hauksson

Hildur Árnadóttir

Róbert Wessman

Þórður Magnússon

Ari Edwald

Jón Sigurðsson

Hreggviður Jónsson

Margrét Pála Ólafsdóttir

Guðmundur Kristjánsson

Halla Tómasdóttir

Þór Sigfússon

Jón Þórisson

Gunnar Sverrisson

Varastjórn

Kristján Loftsson

Finnur Árnason

Þórður Sverrisson

Lárus Ásgeirsson

Steinn Logi Björnsson

Þórður Guðmundsson

Svava Johansen

Jón Sigurðsson

Ásdís Halla Bragadóttir

Ragnar Guðmundsson

Þórður Friðjónsson

Magnea Þórey Hjálmarsdóttir

Svanbjörn Thoroddsen

Gunnar Sturluson

Og hér er stjórnin eins og hún leit út árin 2006-2008:

Erlendur Hjaltason hjá Exista var

kosinn formaður, Katrín Pétursdóttir, Lýsi, var

kosin varaformaður og í aðalstjórn voru kosin:

Þór Sigfússon, Sjóvá, Lýður Guðmundsson,

Bakkavör Group, Jón Karl Ólafsson, Icelandair,

Rannveig Rist, Alcan á Íslandi, Ásdís Halla

Bragadóttir, Byko, Ingólfur Helgason, KB

banki, Kristín Jóhannesdóttir, Baugur Group,

Hreggviður Jónsson, Vistor, Jón Sigurðsson,

Össur, Hörður Arnarson, Marel, Friðrik

Sophusson, Landsvirkjun, Halldór J. Kristjánsson,

Landsbanki Íslands, Ari Edwald, 365, Þórður

Magnússon, Eyrir Invest, Róbert Wessmann,

Actavis Group, Knútur Hauksson, Hekla og

Kristján Loftsson, Hvalur.
Hæðum Viðskiptaráð

Eitt stórkostlegasta atriði heimildarmyndarinnar Maybe I Should Have er þegar bandaríski lögfræðingurinn og fjármálaeftirlitsmaðurinn William K. Black segir að það eigi að hæða Viðskiptaráð hvar sem til þess sést.

Black er ótrúlega skýr og greinargóður maður sem varð þekktur þegar hann rannsakaði málefni fallinna sparisjóða í Bandaríkjunum á níunda áratugnum, svokallað Savings & Loans Crises. Hann var gestur í Silfrinu síðastliðinn vetur.

En Viðskiptaráð er enn við sama heygarðshornið og á árunum þegar það svo gott sem setti lög á Íslandi; eða fullyrti ekki ráðið sjálft að Alþingi hafi farið eftir níutíu prósentum af tillögum ráðsins á árunum 2003 til 2006?

Hérna, á vef Láru Hönnu, má sjá Silfursviðtalið við William K. Black.
Varla nógu góðar skýringar

Eftir Kastljós gærkvöldsins er nánast óhugsandi að Ásbjörn Óttarsson sitji áfram í þingmannanefndinni sem tekur við skýrslunni um hrunið.

Þær skýringar hans að hann hafi ekki vitað að arðgreiðslurnar væru ekki í lagi duga ekki.

Það er ekki sannfærandi málflutningur að segja að maður sé rati þegar svona mál er annars vegar.

Ásbjörn hefur líka starfað innan íslenska kvótakerfisins þar sem flækjustigið er mjög hátt.

Í síðasta Silfri var í viðtali hjá mér Þorvaldur Logason sem hefur verið að rannsaka spillingu í íslensku samfélagi.

Viðtalið er að finna hérna.
Franskir sjómenn, Ferguson og styttur af skáldum

Í Kiljunni í kvöld verður fjallað um frönsku sjómennina sem sóttu fisk á Íslandsmið. Það voru stórir flotar sem á hverju ári héldu frá Norður-Frakklandi á miðin við Ísland. Aðbúnaðurinn var hrikalegur; Elín Pálmadóttir, höfundur bókarinnar, Fransí biskví, áætlar að fjögur þusund franskir sjómenn hafi fengið vota gröf við Ísland.

Elín gaf fyrir tuttugu árum út þessa bók sem er löngu uppseld. Hún er nú komin út í mjög aukinni og endurbættri útgáfa. Þetta er stórbrotin örlagasaga.

Það kemur líka fram í þættinum hvernig málarinn Van Gogh tengist frönsku sjómönnunum.

Auður Jónsdóttir rithöfundur segir frá uppáhaldsbókum sínum.

Og við förum á Hvanneyri en þar veitir Bjarni Guðmundsson forstöðu Landbúnaðarsafni Íslands. Bjarni hefur skrifað bráðskemmtilega bók sem nefnist Og þá kom Ferguson. Hún fjallar um þá byltingu sem varð í sveitum þegar dráttarvélin kom til sögunna; þetta er saga um gjörbreytingu á atvinnuháttum sem höfðu tíðkast frá alda öðli.

Páll og Kolbrún ræða um Hvítan tígur eftir Aravind Adiga, smásagnasafnið Völsungablóð eftir Thomas Mann, ljóðabókina Rennur upp nótt eftir Ísak Harðarson – en einnig fjöllum við um styttur af skáldum sem standa í Reykjavík.

En Bragi segir frá Eufemíu Waage og ætt hennar.
Saga Alfreðs og Loftleiða

Við fengum að sjá fyrsta hlutann í spennusögu í sjónvarpinu í kvöld, sögu Alfreðs Elíassonar og Loftleiða.

Þeir voru miklir töffarar þessir fyrstu flugkappar Íslands, óhefðbundnir menn og kjarkaðir – af þeim og félaginu þeirra stafar ljómi.

Byrjuðu á því að fljúga á litlum sjóflugvélum milli landshluta á Íslandi, á endanum voru þeir komnir með stórar þotur sem flugu milli Íslands og Ameríku. Á þeim tíma var varla hægt að finna hagstæðari leið milli heimsálfanna en með Loftleiðum. Hipparnir ferðuðust með þeim fram og til baka yfir hafið.

En við erum ekki komin að þeim hluta í myndinni – og ekki heldur þeim hluta þegar kerfið á Íslandi, stjórnmálamennirnir og kolkrabbinn sameinuðust um að ná undir sig Loftleiðum. Til þess voru notuð bolabrögð og klækir.

Þá var spilling á Íslandi – ekki síður en nú.
Kastljóssviðtal kvöldsins

Viðtal Helga Seljan við þingmanninn Ásbjörn Óttarsson var býsna áhugavert.

Og Ásbjörn situr í þingmannanefndinni sem á að vinna úr skýrslu rannsóknarnefndar Alþingis.
Leiðari dagsins

Í leiðara Morgunblaðsins í dag er sérstaklega fjallað um Ragnar í Smára.

Það er ágætt. Ragnar var merkilega samsettur maður, eins og má lesa í bók Jóns Karls Helgasonar.

Ragnar hafði í kringum sig andans menn eins og Halldór Laxness og Þórberg Þórðarson.

En þegar leiðarahöfundur Moggans réði lögum og lofum á Íslandi hafði hann með sér þá Hannes og Hrafn.
Stiglitz: Evrópa má ekki láta Grikklandi blæða út

Joseph Stiglitz skrifar í Guardian og hvetur Evrópusambandið til að styðja stjórn Georgs Papandreou í Grikkland. Hann segir að Papandreou sé heiðarlegur maður sem vilji raunverulegar umbætur, en það sé prófsteinn á ESB, evruna, samstöðu og lýðræði í álfunni að ekki sé gengið of hart að Grikkjum.
Ævintýralegar viðskiptaaðferðir

Lesandi síðunnar sendi þetta greinarkorn:

- - -

Það fer að fjúka allverulega í mann….maður er að komast á suðupunkt. Stím og Sterling gaurinn sem greiddi sér 4.4 milljarða arðinn til Lúx skv.ársreikningi FONS 2007 (eigandi FONS er Matthew Holding Luxemborg) fékk lánafyrirgreiðslu sem þekkist ekki í hinum vestræna heimi !!!

http://eyjan.is/blog/2010/01/26/glitnir-mokadi-fe-i-fons-skommu-fyrir-bankahrun-samningur-gerdur-eftir-ad-bankakerfid-var-hrunid-ved-i-lani-til-baugs-sem-aldrei-var-greitt-af/

Þann 15. Ágúst árið 2008, einum og hálfum mánuði fyrir hrun bankanna, birtist þessi frétt um ævintýralegan gróða Pálma í Fons á viðskiptum hans við félaga sinn og samstarfsmann, Jón Ásgeir Jóhannesson, eða hagnað upp á litla áttatíu milljarða króna.

http://www.visir.is/article/20080815/VIDSKIPTI06/720151058&SearchID=73327183804397

Á svipuðum tíma kom Pálmi fyrirtækinu Iceland Express út úr Fons og í sína eigin eigu, en þrátt fyrir þennan ævintýralega hagnað urðu engar eignir eftir í Fons og fyrirtækið var sett í gjaldþrot og skuldar nuna um 10% af fjárlögum islands.

Um sama leiti lét félagi hans, Jón Ásgeir svipaðan leik, þegar hann kom Högum út úr Baugi, rétt fyrir gjaldþrot þess félags, yfir í eigu nýstofnaðs fyrirtækis síns, 1998 ehf., sem nú rær að því öllum árum, að fá niðurfellingu á 50 milljarða skuldum, til þess að Baugsfjölskyldan geti rekið Haga áfram.

Þessir viðskiptafélagar hafa skilið eftir sig hundruð milljarða gjaldþrot vegna ýmissa fyrirtækja sinna hérlendis og erlendis, en njóta svo mikils trausts innan nýju bankanna, sem alls ekki geta hugsað sér að slíta viðskiptum við þá, þar sem þetta eru svo snjallir viðskiptamenn, að aðrir slíkir finnist ekki í veröldinni og þó víðar væri leitað.
Hugsuðir kreppunnar

Breska tímaritið Prospect tilnefnir helstu hugsuði kreppunnar, þá sem hafa reynt að finna út hvað skuli gera næst. Á listanum eru þrír menn sem hafa verið að fjalla Ísland, Joseph Stiglitz, John Kay og Martin Wolf. Þeir tveir fyrrnefndu hafa verið gestir hjá mér í Silfrinu.

- - -

PROSPECTS TOP 25 BRAINS OF THE CRISIS

1. Simon Johnson Professor at MIT, Peterson Institute fellow, former IMF chief economist, blogger, troublemaker and scourge of once-mighty banks-a worthy winner in 2009.

2. Avinash Persaud Financial liquidity analyst, adviser to governments around the world, the man who has studied “herd” behaviour in finance, and now the man trying to stop it.

3. Adair Turner. An unusually bold regulator, Turner made headlines worldwide slamming “socially useless” finance (in Prospect) and suggesting a Tobin tax to put sand in the wheels of global finance.

Ben Bernanke Cerebral Federal Reserve chairman, seen by many as saviour of the US economy while congress dithered.

Andrew Haldane Bank of England director who warned of a “doom loop” of perpetual banking bailouts.

Philip Hildebrand Swiss banker who boldly pushed cutting his countrys banks to size.

John Kay Well-regarded British economist who wants a return to simple banking.

Mervyn King Bank of England boss, initially wrong-footed by the crisis, but had a better, more aggressive 2009.

Richard Koo Insider adviser to politicians and banks, an expert on the lessons from Japan, and deficit dove-in-chief.

Paul Krugman Celebrated economist and author of a must-read New York Times essay on the failures of economics.

Christine Lagarde French minister of economic affairs who got just the right mix of stick and carrot for French banks.

donald mackenzie Edinburgh professor, author of many sharp LRB essays unpicking the anthropology of finance.

Lucy Prebble 28-year-old British author of Enron, the best play yet on irrational exuberance.

Nouriel Roubini Legendarily gloomy, normally correct finance analyst whose blogs alone can move markets.

Brad Setser Young policy wonk, co-blogger with Simon Johnson and author of Bailouts or Bail-ins? with Roubini.

Robert Shiller Credit-crunch US sage and behavioural economics pioneer.

Jon Stewart Brainy American satirist whose Daily Show has made finance a laughing stock.

Joseph Stiglitz Nobel laureate, chair of UN commission on financial reform and harsh critic of finance-as-usual.

Matt Taibbi US journalist, wrote a celebrated scathing attack on Goldman Sachs.

Paul Volcker Ex-Fed chair, pushing for splitting up investment and savings banks.

Elizabeth Warren Harvard professor, consumer rights watchdog, leads the panel watching over Obamas bailout money.

Martin Wolf FT writer and the Anglospheres most influential finance journalist.

Paul Woolley Innovative LSE thinker on “capital market dysfunctionality.”

Yu Yongding Influential economist at the Chinese Academy of Social Sciences.

Zhou Xiaochuan Bank of China head, architect of Chinas response to the crisis.
(H)eiður

Á netinu má finna þessa yfirlýsingu á slóðinni heidur.is, og áskorun til þingmanna að gangast undir hana:

- - -

Yfirlýsing

Ég er Alþingismaður. Vinnuveitendur mínir eru fólkið í landinu og til þeirra sæki ég umboð mitt.

Sem kjörinn fulltrúi þjóðarinnar heiti ég að…

…setja hagsmuni þjóðarinnar framar hagsmunum flokksins, sjálfs mín og hvers konar sérhagsmuna.

…flytja mál, tala og kjósa í hverju máli samkvæmt eigin sannfæringu.

…gera í alla staði mitt besta til að standa undir því trausti sem mér er sýnt.

Af virðingu við lýðræðið heiti ég að…

…meta skoðanir og hugmyndir á eigin verðleikum, óháð því hver setur þær fram.

…virða þá sem eru mér ósammála, kynna mér rök þeirra og skilja til hlítar hvar okkur greinir á.

…orða skoðanir mínar þannig að leiði til samstöðu og sáttar frekar en sundrungu.

Í anda uppbyggilegrar umræðu heiti ég að…

…byggja skoðun mína á öllum staðreyndum mála, einnig þeim sem ekki henta mínum málstað.

…vera tilbúinn að skipta um skoðun ef nýjar upplýsingar, skilningur eða aðstæður kalla á það – og unna öðrum hins sama.

Jafnframt heiti ég því að hafa í huga að aðrir Alþingismenn eru samstarfsmenn mínir – og eru líka hér til að vinna Íslandi vel. Það sem skilur okkur að eru þær leiðir sem við teljum líklegastar til árangurs. Við erum því ekki andstæðingar, heldur samherjar í því að vinna að hagsmunum þjóðarinnar.
Skapofsi eftir Carver

Það er komið í ljós að „Skapofsi“, sá sem slettir rauðri málningu á hús útrásarvíkinga, er stakur reglumaður sem stundar atvinnu sína af trúmennsku. Það er merkilegt hvað honum hefur lengi tekist að forðast handtöku.

Ekki er komið fram hvort hann er fjölskyldumaður, en ég ætla að gefa mér að hann sé það. Og að bardúsa með rauðu málninguna úti í bílskúr eða niðri í geymslu.

Þá er þetta út úr einhverju bókmenntaverki; gæti verið úr smásögu eftir Raymond Carver.
Skýrslan verður að birtast á undan Icesave kosningunni

Nú er tilkynnt að hrunskýrslan verði ekki birt fyrr en í lok febrúar. Það ekki heppilegt. Það er kominn tími til að eitthvað af niðurstöðum rannsóknarnefndarinnar birtist.

Það er sagt að ný atriði hafi komið fyrir sjónir nefndarmanna.

Hvað skyldi það vera? Tengist það með einhverjum hætti andmælum þeirra sem koma við sögu í skýrslunni?

Eins og staðan er lítur út fyrir að skýrslan verði birt og svo verði kosið um Icesave sirka viku síðar.

Það verður þá að vera svoleiðis.

Undir engum kringumstæðum má skýrslan birtast eftir atkvæðagreiðsluna.

Því það er aldrei að vita nema í henni sé efni sem getur haft áhrif á afstöðuna til Icesave.
Ekki viss

Það er ljóst að nú er einhvers konar kosningabarátta um Icesavesamninginn að byrja. Indefence hópurinn hefur boðað til fundaherferðar um allt land. Það er svo spurning hvernig ríkisstjórnin ætlar að bera sig að.

Ætli sé ekki framundan tími þar sem verða skoðanakannanir með stuttu millibili – hingað til hafa kannanir bent til þess að þetta verði kolfellt.

En margir eiga erfitt með að gera upp hug sinn, líka þótt þeir hafi kynnt sér málin. Víkverji Morgunblaðsins lýsir því vel í pistli á laugardaginn.

„Víkverji veit um einn mann sem lagði það á sig að reyna upp á eigin spýtur að skilja málið. Það tók hann tvær vikur. Það versta við þetta var að eftir þessa vinnu var hann ekki viss um hvað væri best að gera.“
Mánudagsrok

Þetta á dálítið vel við í dag. Blússtandardinn Stormy Monday með Albert King og Stevie Ray Vaughan. Til í ótal útgáfum, meðal annars með Allman Brothers Band, Eric Clapton, Jethro Tull, Evu Cassidy, B.B. King og gömlu íslensku Eikinni. Höfundurinn er T. Bone Walker, lagið er samið 1947.

[youtube=http://www.youtube.com/watch?v=hXBdJkTDgbw]

Annars var Jakob Magnússon bassaleikari að auglýsa eftir mánudagslögum á Fésinu.

Þau eru ansi mörg: Manic Monday, Monday Monday, Monday on my Mind, Blue Monday, Rainy Days and Mondays….
Lára Hanna: Jóhannes í Silfrinu og á Austurvelli

Lára Hanna birtir ræðu sem Jóhannes Björn hélt á fundi á Austurvelli í gær, og klippir saman viðtöl sem ég hef átt við hann í Silfrinu allt síðan 2004.

Eins og áður er komið fram er hann gestur hjá mér í Silfrinu í dag.
Silfrið á morgun

Meðal gesta í Silfrinu á morgun verða Jóhannes Björn, samfélagsrýnirinn sem búsettur er í Bandaríkjunum og heldur úti vefnum vald.org, og Þorvaldur Logason, fræðimaður sem er að rannsaka spillingu á Íslandi og er sérlega gagnrýninn á þá niðurstöðu Transparancy International að hér hafi verið lítil sem engin spilling.
30 ára reynsla

Sjálfstæðismenn kjósa fólk á lista fyrir borgarstjórnarkosningarnar. Þetta er ágætur listi.

En samt er nýjabrumið alveg mátulegt. Mér telst til að hin þrjú efstu, Hanna Birna, Júlíus Vífill og Kjartan Magnússon hafi setið samanlagt meira en þrjátíu ár í borgarstjórn.

Þau verða allavega að teljast reynslumikið fólk á þessu sviði.
Eva Joly: Svíar sýna Íslendingum hroka

Eva Joly segir að sænsk yfirvöld hafi brugðist Íslendingum og sýni þeim hroka. Þetta kemur fram á fréttavefnum E24.se. Hún segir að það sé skömm hvernig Norðurlönd taki sér stöðu bak við stórveldapólitík Breta og Alþjóða gjaldeyrissjóðinn.

En pressan sem Ísland fær á Norðurlöndunum er misjöfn. Í leiðara í Verdens gang, víðlesnasta dagblaði Noregs, segir að Ísland þurfi að greiða mun lægri upphæð vegna Icesave en talað er um í fjölmiðlum og að norska ríkisstjórnin eigi að sjá til þess að Íslendingar borgi Icesave skuldina.

Leiðara VG má sjá hér.

Leiðari VG
Skýrsla um nauðungarsölur

Sveinn Óskar Sigurðsson var í viðtali um nauðungarsölur í síðasta Silfri. Hann hefur tekið saman mikla skýrslu um efnið þar sem hann sýnir hversu réttlitlir skuldarar eru í núverandi kerfi. Þetta er stórt og mikilvægt mál sem þarf að taka á. Skýrsla Sveins er hér í heilu lagi í pdf skjali.

sveinn_oskar_sigurdsson-naudungarsolur_2010
Átök á skólalóðinni

Kári og vinur hans voru að rífast um skóflu í skólanum.

Svo fóru þeir báðir að gráta.

Kári var spurður eftir á hvers vegna hann hefði grátið. Það var ekki út af skóflunni.

„Ég var svo hræddur um að hann myndi hætta að vera vinur minn,“ sagði hann.
Prófkjörin og flokkarnir

Sveitarstjórnarmaður utan af landi, nú látinn, sem ég ræddi stundum við sagði að það skipti engu máli hvaða flokkar væru í sveitarstjórnum – það ylti allt á einstaklngunum. Hann sagði þetta af langri reynslu. Benti á einn bæ sem blómstraði undir stjórn Sjálfstæðisflokksins og annan sem gerði það líka undir stjórn vinstri manna.

Ég hef lengi haldið því fram að flokkspólitískar áherslur í stjórnmálunum í Reykjavík séu borgarbúum ekki til heilla. Það er núorðið sáralítill meiningarmunur milli flokkanna í velferðarmálum, og hvað varðar skipulagsmálin þá gengur skoðanaágreiningurinn oft þvert á flokkana.

Ég hef áður sagt að mér sýnist margt ágætlega frambærlegt fólk vera í framboði í fyrir borgarstjórnarkosningarnar. Margir frambjóðendurnir eru ungir og virka áhugasamir; þeir eru ekki endilega fjöldaframleiddir á flokkskontórum. Mér sýnist þetta vera betra en í flestum borgarstjórnarkosningum sem ég man eftir. Það var á köflum alveg hræðilegt mannval í borgarstjórn þegar ég byrjaði að fylgjast með pólitík.

Ég kem til dæmis auga á fjóra eða fimm frambjóðendur úr Sjálfstæðisflokknum sem ég gæti vel hugsað mér að kjósa.

Álíka marga úr Samfylkingunni.

Og að minnsta kost þrjá úr VG.

Ég veit heldur ekki betur en að oddviti framsóknarmanna hafi unnið ágætt starf þegar hann var í Alþjóðahúsinu.

Bara að þetta fólk gæti unnið saman.

Því það gegnir öðru máli að fara og kjósa þessa flokka.
Ríkisstjórn byrjenda

Gerard Van Vliet, talsmaður hollenskra sparifjáreigenda, skrifar á vef sinn og segir að því sé líkast að á Íslandi sitji ríkisstjórn skipuð byrjendum.

Sem virðist hvorki geta samið almennilega fyrir þjóðina eða kynnt mál sín með viðunnandi hætti.
Obama tekur á bönkunum

Merkustu fréttr dagsins eru tillögur Obamas um að brjóta upp stóru bankana í Bandaríkjunum og setja fjármálastarfsemi þar í landi miklar takmarkanir. Þetta er í anda þeirra reglna sem voru settar um bandaríska bankakerfið eftir kreppuna miklu og nefnd voru Glass-Steagall lögin.

Lobbýistar fjármálakerfisins eiga sjálfsagt eftir að hamast gegn þessu, en þessi lagasetning gæti haft mikil áhrif. George Osborne, fjármálaráðherraefni breska Íhaldsflokksins, hefur lýst því yfir að hann sé samþykkur þessum hugmyndum. Bretar með sitt City gætu semsagt fylgt fordæminu frá Wall Street – án þess er talið nær óhugsandi að þeir láti til skarar skríða gegn fjármálakerfinu.

Obama leggur mikið undir. Hann beindi orðum sínum til bankanna og sagði:

„Ef þeir vilja berjast, þá er ég tilbúinn.“

Robert Peston skrifar á vef BBC og segir að þetta séu mjög stórhuga hugmyndir hjá forsetanum.
Teikning dagsins

Svona er teikning dagsins í Jótlandspóstinum. Með svohljóðandi texta:

Islands præsident, Ólafur Ragnar Grimsson, har nægtet at underskrive en aftale om tilbagebetaling af 27 lånte milliarder til Holland og Storbritannien.
Gagnagrunnur um skuldaafskriftir

15. febrúar á síðasta ári voru til umræðu í Silfri Egils hugmyndir Árna Guðmundssonar um skuldaafskriftir. Af gefnu tilefni er ástæða til að rifja þær upp:

Gagnagrunnur um skuldaafskriftir

Ástæða hugmyndar: Verja jafnræði og endurvekja traust á helstu viðskiptabönkum þessa lands.

Megininntak: Búinn verði til gagnagrunnur þar sem komi fram upplýsingar um:

(1) heildarfjárhæð afskrifaðara skulda hvers fyrirtækis í ISK

(2) hlutfall afskrifaðara skulda af heildarskuldum

(3) hlutfall af hlutafé sem ríkið eða fjármálastofnanir þess yfirtaka í viðkomandi fyrirtæki vegna afskriftanna

(4) eignarhald á viðkomandi fyrirtæki fyrir og eftir afskriftir

(5) ákvörðun afskrifta skuldanna þ.e. af hverjum er hún tekin og hvers vegna

Framkvæmdarleg skilyrði: Nauðsynlegt er að þessar upplýsingar séu

A ) skráðar í grunninn um leið og ákvörðun hefur verið tekin um afskrift skulda og

B) öllum aðgengilegar til þess að eftirlitið eða aðhaldið með athöfninni nýtist sem best.
Ríkið lítur undan

Þórður Snær Júlíusson blaðamaður skrifar afar umhugsunarverða bakþanka á öftustu síðu Viðskiptablaðsins í dag undir yfirskriftinni Ríkið lítur undan:

- - -

„Það er ríkt í landsmönnum að líta til ríkisins eftir lausnum á þeim vandamálum sem við okkur blasa. Ef rýnt er í áherslur þess frá bankahruni virðist þó sem einum hópi hafi verið hjálpað mun meira en öðrum. Sá hópur er fjármagnseigendur

Með loforði ríkisins um að allar innlendar innstæður væru tryggðar gekkst það í ábyrgð fyrir mörg hundruð milljarða króna í eigu stóreignafólks.Eignir voru færðar frá gömlu bönkunum til að mæta þeim og ríkið samþykkti að greiða 184 milljarða til viðbótar.

Samkvæmt lögum var lágmarkstrygging innstæðna um 3,8 milljónir króna. Það er ekki hátt hlutfall Íslendinga sem á hærri innstæður en það. Því skipti loforðið flesta engu máli. Fyrir því eru rök um að nauðsynlegt sé að tryggja innstæður, en þau breyta ekki því hverjir það eru sem hagnast mest á þeirri aðgerð. Annað dæmi er inngrip banka í peningamarkaðssjóði sína. Þar var ákveðið að kaupa út verðlítil skuldabréf fallinna fyrirtækja fyrir tugi milljarða á grundvelli verðmats sem á sér engar stoðir í raunveruleikanum. Sjóðirnir voru markaðssettir þannig að þeir löðuðu til sín allskyns fólk. Stærstur hluti þeirra var þó í eigu stórra fjármagnseigenda.

Nýju bankarnir fengu 44% afslátt af skuldum heimilanna. Haldbær rök sýna að ekki sé hægt að fara í flata niðurfellingu skulda þar sem afskrifa þurfi meira hjá sumum en öðrum. Þeir sem þurfa á mestum afskriftum að halda eru þeir sem keyptu sér dýrustu húsin, sem skuldsettu sig mest og höfðu hæstu greiðslugetuna á mánuði. Þeir sem áttu pening.

Á sama tíma stendur hinn venjulegi íslenski launamaður, sem átti engan sparnað og lifði frá launatékka til launatékka, á hliðarlínunni. Hann er með neikvæða eignarstöðu í húsinu sínu, verðbólgan hefur étið upp virði launa hans, hann horfir á skatta sína hækka og á opinbera þjónustu dragast saman. Hann lítur til ríkisins, sem á móti lítur undan. Það hefur þegar ákveðið hvar það nýtir svigrúm sitt til aðgerða.“
Út um bakdyrnar

Í hvaða stöðu þarf maður að vera til að fá að kaupa eignir út um bakdyrnar á bönkunum?